Guatemala breek bande met Venezuela | Die Vryburger
Guatemala breek bande met Venezuela
Die nuut verkose president van Guatamala, Alejandro Giammattei, het gesê hy sal, sodra hy ingehuldig is as president, sy land se bande met Venezuela verbreek.
Hy sê die diplomatieke verhouding met die regering van president Nicolas Maduro sal na 14 Januarie 2020 afgesny word.
Die konserwatiewe president van Guatemala het die verkiesing reeds in Augustus gewen, maar word eers op 14 Januarie volgende jaar ingehuldig.
Alejandro Giammattei sê sy regering sal soos ander Westerse lande, hulle steun gee aan die opposisieleier, Juan Guaido wat deur baie lande erken word as die tussentydse president van Venezuela. Polisie ondersoek onttrekkings van MH370-passasiers se bankrekening
JY LEES NOU Polisie ondersoek onttrekkings van MH370-passasiers se bankrekening
’n Maleisiese bank-werknemer word ondersoekv weens onttrekkings van meer as R340 000 [31,000 dollars] uit vier rekeninge wat behoort aan slagoffers van die Malaysia Airlines vlug MH370-tragedie, het polisie Vrydag gesê.
Izany Abdul Ghany, die polisiehoof van die departement wat kommersiële misdaad ondersoek, het gesê ’n bankbestuurder het op 2 Augustus die verdagte transaksies aangemeld.
Gegrond op ’n aanvanklike ondersoek is geld van drie van die MH370-passasiers se rekening na ’n vierde rekening oorgeplaas, wat ook aan ’n passasier behoort, het Izany gesê.
Verskeie onttrekkings is uit die vierde rekening by OTM’e gemaak. Al vier rekeninge is by dieselfde bank.
’n Ander polisiebron het gesê ’n 32-jarige bankwerknemer word ondersoek vir moontlike betrokkenheid by die misdaad omdat hy die een was wat die hernuwing van die bankkaart goedgekeur het waarmee die geld uit die vierde rekening onttrek is.
“Dit blyk iemand by die bank is betrokke,” het die bron gesê. “Dit is ’n kwessie van tyd voor ons die waarheid ontdek.”
Die vliegtuig was op 9 Maart onderweg na Beijing van Kuala Lumpur toe dit onverklaarbaar verdwyn.